rejauldu/bengali-wikipedia huggingface dataset:
থাম্ব|ইংল্যান্ডের বাথ বিশ্ববিদ্যালয়ের ইনডোর টেনিস কোর্ট টেনিস কোর্ট হলো সেই স্থান যেখানে টেনিস খেলা খেলা হয়। এটি একটি দৃঢ় আয়তক্ষেত্রাকার পৃষ্ঠ যার কেন্দ্রে একটি নিচু জাল থাকে। একটি টেনিস কোর্টকে একক এবং দ্বৈত উভয় ধরনের ম্যাচ খেলতে ব্যবহার করা যায়। টেনিস কোর্ট তৈরি করতে বিভিন্ন ধরনের পৃষ্ঠ ব্যবহার করা যায়। প্রত্যেকটি পৃষ্ঠের নিজস্ব বৈশিষ্ট্য রয়েছে যা খেলার শৈলীকে প্রভাবিত করে। টেনিস এমন একটি খেলা যেখানে একটি র‍্যাকেট দ্বারা একজন খেলোয়াড় একটি টেনিস বলকে আঘাত করে এবং সেটি কোর্টের মাঝখানের জাল পার হয়ে অন্যজনের কাছে গেলে সে আবার র‍্যাকেট দিয়ে বলটি ফেরত পাঠায়। প্রতি দলে একজন করে বা দু’জন করে টেনিস খেলায় অংশ নেয়া যায়।  ১৯শ শতকের শেষের দিকে ইংল্যান্ডের বার্মিংহামে সর্বপ্রথম টেনিস খেলার প্রচলন হয়। এই খেলা একটি আয়তকার কোর্টে খেলা হয় যার দৈর্ঘ্য থাকে ৭৮ ফিট ও প্রস্থ ২৭ ফিট। তবে টেনিস কোর্টের প্রকৃতি বিভিন্ন রকম হয়ে থাকে। মূলত টেনিস কোর্ট ৪ ধরনের হয়। ক্লে কোর্ট, গ্রাস কোর্ট, হার্ড কোর্ট এবং কার্পেট কোর্ট।Rules of tennis   বর্ণনা thumb|250px|টেনিস কোর্টের মাপ ক্লে কোর্ট  thumbnail|ফ্রেঞ্চ ওপেন ক্লে কোর্টে খেলা হয়। ক্লে কোর্ট বা কাদা কোর্ট তৈরি করা হয় নরম শিলা, পাথর আর ইটের গুঁড়া দিয়ে। গ্র্যান্ডস্লামগুলোর মধ্যে একমাত্র ফ্রেঞ্চ ওপেনে খেলা হয় ক্লে কোর্টে। এই ধরনের কোর্টে বল মাটিতে পড়ে গতি কমে যায় এবং বল লাফায় বেশি। ফলে যেসব খেলোয়াড় সার্ভ-নির্ভর তাদের জন্য এই কোর্ট অসুবিধাজনক। ক্লে কোর্ট তৈরি করতে খরচ কম হলেও রক্ষণাবেক্ষণ করা ব্যয়বহুল। ইউরোপ এবং ল্যাটিন আমেরিকায় ক্লে কোর্ট বেশি দেখা যায়।  গ্রাস কোর্ট thumb|right|উইম্বলডনে গ্রাস কোর্ট রক্ষণাবেক্ষণ। গ্রাস কোর্ট বা ঘাসের কোর্টে শক্ত মাটির উপর গজানো ঘাসের উপরে খেলা হয়। এই কোর্ট তুলনামূলক দ্রুত। যে সার্ভ করে সে কিছুটা সুবিধা পায়। তবে ঘাসের আকার, ছাঁটাই এগুলোর ওপরও অনেক কিছু নির্ভর করে। আগে গ্রাস কোর্ট প্রচুর দেখা গেলেও অত্যধিক খরচের কারণে এখন খুব কমই দেখা যায়। গ্র্যান্ডস্লামের মধ্যে কেবল উইম্বলডন টেনিস এখনো পর্যন্ত ঘাসের কোর্টে খেলা হয়।  হার্ড কোর্ট  thumb|টেনিস হার্ডকোর্ট, কার্টিস পার্ক, স্যালাইন, মিশিগান। হার্ড কোর্ট সাধারণত শক্ত সিমেন্টের তৈরি হয়ে থাকে। মাখে মধ্যে এর উপর পাতলা এক্রেলিকের প্রলেপও দেয়া হয়। এই ধরনের কোর্টে বল নিয়মিত বাউন্স করে এবং গতিও দ্রুত হয় যদিও গ্রাস কোর্টের মত দ্রুত নয়। ইউএস ওপেন এবং অস্ট্রেলিয়ান ওপেন টেনিস হার্ড কোর্টে খেলা হয়।  কার্পেট কোর্ট thumb|সাইপ্রাসেরনিকোসিয়ায় একটি কৃত্রিম টার্ফ টেনিস কোর্ট। কার্পেট কোর্ট হচ্ছে এক ধরনের অস্থায়ী কোর্ট যা রাবারের তৈরি হয়ে থাকে। ইনডোর খেলাগুলোতে সাময়িকভাবে এই কোর্ট ব্যবহার করা হয়। এই কোর্ট দ্রুত তবে বাউন্স হয় কম। বর্তমানে বড় কোন টুর্নামেন্টে কার্পেট কোর্ট ব্যবহার করা হয় না। এর আগে প্যারিস মাস্টার্স, ক্রেমলিন কাপ ইত্যাদি কার্পেট কোর্টে খেলা হতো।  তথ্যসূত্র  বিষয়শ্রেণী:ধরন অনুযায়ী ক্রীড়া অনুষ্ঠানস্থল বিষয়শ্রেণী:টেনিস
খুলনা বিভাগীয় সরকারি গণগ্রন্থাগার খুলনার বয়রাতে অবস্থিত একটি সরকারি গ্রন্থাগার। প্রায় আড়াই একর জমির ওপর ১৯৬৫ সালে  গ্রন্থাগারটির কার্যক্রম শুরু হয়।   ইতিহাস  ১৯৬৫ সালে খুলনার এই বিভাগীয় গ্রন্থাগারটি প্রতিষ্ঠিত হয়। তিন বছর পর ১৯৬৮ সালে একটি দ্বিতল ভবন নির্মাণ করা হয়।   শাখাসমূহ  খুলনা বিভাগীয় সরকারি গণগ্রন্থাগারের জেলা পর্যায়ে মোট ৯টি সরকারি জেলা গ্রন্থাগার রয়েছে।   নাম শহর অবস্থান ওয়েবসাইট কুষ্টিয়া জেলা সরকারি গ্রন্থাগার কুষ্টিয়া কুষ্টিয়া–ঢাকা মহাসড়ক, চৌড়হাস  চুয়াডাঙ্গা জেলা সরকারি গ্রন্থাগার চুয়াডাঙ্গা শহীদ রবিউল ইসলাম সড়ক  ঝিনাইদহ জেলা সরকারি গ্রন্থাগার ঝিনাইদহ বাঘা যতীন সড়ক  নড়াইল জেলা সরকারি গ্রন্থাগার নড়াইল আদালত সড়ক, মহিষখোলা  বাগেরহাট জেলা সরকারি গ্রন্থাগার বাগেরহাট সম্মিলনী স্কুল রোড, সরুই  মাগুরা জেলা সরকারি গ্রন্থাগার মাগুরা হাজী সাহেব রোড, কলেজ পাড়া  মেহেরপুর জেলা সরকারি গ্রন্থাগার মেহেরপুর সরকারি কলেজ রোড  যশোর জেলা সরকারি গ্রন্থাগার যশোর নাজির শংকরপুর  জেলা সরকারি গ্রন্থাগার সাতক্ষীরা সাতক্ষীরা শহীদ আব্দুর রাজ্জাক শিশু পার্কের পার্শ্বে    তথ্যসূত্র   বিষয়শ্রেণী:খুলনার গ্রন্থাগার বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
কিমখোয়াব (কিম-খোয়াব, কামখাব, কামখোয়াব, , , ) হল সোনা, রৌপ্য ও রেশমের সুতা দিয়ে অলংকৃত কাপড় বুননের একটি প্রাচীন ভারতীয় ব্রোকেড শিল্প। কিনখোয়াব হল জার-বাফ্ট (সোনার কাপড় তৈরির) শিল্পের সাথে একটি রেশম দামাস্কযুক্ত কাপড়, বুননটি সুন্দর ফুলের নকশা তৈরি করে যা কাপড়ের পৃষ্ঠে সূচিকর্মযুক্ত বলে মনে হয়। এটি পুষ্পাপাতা বা বোনা ফুলের কাপড় নামেও পরিচিত ছিল।  কিমখাওব হল রেশমের একটি কাপড় যার মধ্যে পাতা এবং শাখা বোনা হয় "কামখোয়াব বা কিমখোয়াব (কিনকোব), জার-বাফট (সোনার বোনা) ও মুশাজ্জার (নিদর্শন থাকা) নামেও পরিচিত।" —ইউসুফ আলী। আইন-ই-আকবরীতেও মুশাজ্জার উল্লেখ আছে।   নাম  "কিমখোয়াব " হল একটি ফার্সি শব্দ যার অর্থ একটি ছোট স্বপ্ন।  হিরণ্য অর্থ সোনার কাপড়, যেমন বেদে উল্লেখ করা হয়েছে (আনুমানিক ১৫০০ খ্রিস্টপূর্বাব্দ)। এবং এটিকে গুপ্ত সাম্রাজ্যের সময় (খ্রিস্টীয় ৪র্থ-৬ষ্ঠ শতাব্দী) পুষ্পাপাতা বলা হয়।   ব্যুৎপত্তি  ফার্সি শব্দ কাম-খোয়াব থেকে কিমখোয়াব এসেছে, যার অর্থ 'কম ঘুম', কারণ এই ধরনের কাপড় রুক্ষ ও ঘুমকে বাধা দেয়! "শব্দটির সাধারণ উদ্ভব অনুমান করে যে একজন মানুষ এটি স্বপ্নেও দেখতে পারে না যে এটি দেখেনি (কাম অর্থ 'সামান্য', খোয়াব অর্থ 'স্বপ্ন')"।  প্ল্যাটস ও মাদ্রাজ শব্দকোষের অংশবিশেষ। এটি কাম বা 'সামান্য' ও খোয়াব বা 'নিদ্রা' থেকে এসেছে।  বয়নপ্রণালী  এই শিল্পে আরব-পারস্য সংস্কৃতির ছোঁয়া রয়েছে। বুননটি ট্যাপেস্ট্রি বুনন দিয়ে বোনা হয়েছিল, কিমখোয়াব এর ধাতব সুতা ও সূচিকর্মের কারণে প্রায় পুরু ছিল, তবে বিশেষ করে ধনী ব্যক্তিদের জন্য কিছু সূক্ষ্ম গুণও ছিল। বেশিরভাগ সূচিকর্ম ছিল ফুলের, প্রকৃতি অনুপ্রাণিত যেমন পোস্ত ও পাইন গাছ ইত্যাদি।  তথ্যসূত্র   বিষয়শ্রেণী:তন্তুবয়ন বিষয়শ্রেণী:ভারতীয় পোশাক
অ্যাসোসিয়েশন অব টেনিস প্রফেশনালস (ইংরেজিতে: Association of Tennis Professionals) বা সংক্ষেপে এটিপি (ATP) একটি পুরুষ পেশাদার টেনিস খেলোয়াড়দের সংস্থা। ১৯৭২ সালে ডোনাল্ড ডেল, জ্যাক ক্রেমার এবং ক্লিফ ড্রিসডেল – এই তিনজন এটিপি প্রতিষ্ঠা করেন। তাদের উদ্দেশ্য ছিল এমন একটা সংস্থা তৈরি করা যার মাধ্যমে পেশাদার পুরুষ টেনিস খেলোয়াড়দের স্বার্থ সংরক্ষিত হবে। ড্রিসডেল এটিপির প্রথম প্রেসিডেন্ট হন। ১৯৯০ সাল থেকে এটিপি বিশ্বব্যাপী অনেক টেনিস ট্যুরের আয়োজন করেছে। ট্যুরের নামে এটিপি ব্যবহৃত হয়। আগে এটি এটিপি ট্যুর নামে পরিচিত হলেও ২০০১ সাল থেকে এটা শুধু এটিপি নামে পরিচিতি পায়। ২০০৯ সালে এটি পরিবর্তন করে আবার এটিপি ওয়ার্ল্ড ট্যুর করা হয়। এই টুর্নামেন্টগুলো আগে গ্র্যান্ড প্রিক্স টেনিস টুর্নামেন্ট এবং ওয়ার্ল্ড চ্যাম্পিয়নশিপ টেনিস নামেও পরিচিত ছিল। এটিপির কার্যনির্বাহী দপ্তর লন্ডনে অবস্থিত। এটিপি আমেরিকা যুক্তরাষ্টের ফ্লোরিডার পন্টে ভেড্রা বিচে অবস্থিত। এটিপি ইউরোপ মোনাকোতে অবস্থিত। এছাড়া এটিপি ইন্টারন্যাশনাল, যার আওতায় পড়ে আফ্রিকা, এশিয়া ও অস্ট্রেলেশিয়া, এটির দপ্তর অশ্ত্রেলিয়ার সিডনিতে অবস্থিত।  অপরদিকে মহিলাদের পেশাদার টেনিস খেলোয়াড়দের জন্য সংস্থা হল ওমেন্স টেনিস অ্যাসোসিয়েশ বা ডব্লিউটিএ।   ইতিহাস  ১৯৭২ সালে জ্যাক ক্রেমার, ডোনাল্ড ডেল এবং ক্লিফ ড্রিসডেল মিলে এটিপি প্রতিষ্ঠা করেন। প্রথম নির্বাহী কর্মকর্তা হিসেবে জ্যাক কাজ করেন। ক্লিফ ড্রেসডিল ছিলেন প্রেসিডেন্ট। জ্যাক ক্রেমার প্রথম পেশাদার টেনিস খেলোয়াড়দের র‍্যাঙ্কিং সিস্টেম চালু করেন। এটি এখন পর্যন্ত চালু আছে। ১৯৭৪ থেকে ১৯৮৯ সাল পর্যন্ত পুরুষদের চ্যাম্পিয়নশিপ-এর জন্য একটি সাব-কমিটি কাজ করতো। এটি ছিল মেন্স ইন্টারন্যাশনাল প্রফেশনালস্টেনিস কাউন্সিল বা এমআইপিটিসি। ইন্টারন্যাশনাল টেনিস ফেডারেশনের প্রতিনিধি, এটিপি প্রতিনিধি এবং বিশ্বব্যাপী টুর্নামেন্ট ডিরেক্টরদের নিয়ে এটি তৈরি হতো।   তথ্যসূত্র    বহিঃসংযোগ     ATP organization structure  ATP rankings  ATP tournament calendar  TennisTV: Official live streaming website  বিষয়শ্রেণী:টেনিস সংস্থা বিষয়শ্রেণী:লন্ডন ভিত্তিক আন্তর্জাতিক সংগঠন
শহিদুল ইসলাম বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।  কর্মজীবন  শহিদুল ইসলাম ও বিচারপতি শাহ আবু নাঈম মমিনুর রহমান ২০০৮ সালে জরুরি ক্ষমতা আইনের আওতায় শেখ হাসিনার বিরুদ্ধে আজম জে. চৌধুরীর দায়ের করা একটি চাঁদাবাজির মামলা খারিজ করে দেন। রায়ের পর দুই বিচারপতির বেঞ্চকে রিট থেকে দেওয়ানী আপিল শুনানিতে স্থানান্তর করা হয়। হাইকোর্ট বেঞ্চ রায় দিয়েছিল যে, জরুরি ক্ষমতা আইনের অধীনে দোষী সাব্যস্তদের জামিন দেওয়ার ক্ষমতা রয়েছে, পরবর্তীতে আপিল বিভাগ তা বাতিল করে দেয়।  ২০১৬ সালের ফেব্রুয়ারিতে, ইউনুস আলী আকন্দ একটি আবেদন দাখিল করেন যাতে হাইকোর্টের অবসরপ্রাপ্ত বিচারকদের আইনজীবী হিসাবে কাজ করা থেকে বিরত রাখার রায় চান এবং সেখানে বিচারপতি নজরুল ইসলাম চৌধুরী ও শহিদুল ইসলামকে উল্লেখ করা হয়।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
থাম্ব|শ্রী অরবিন্দের জ্যোষ্ঠ্যা শিষ্য নলিনীকান্ত গুপ্ত। তিনি একজন ব্রিটিশ বিরোধী সংগ্রামী, প্রাবন্ধিক, যোগ-সাধক, কবি, সমালোচক, দার্শনিক। নলিনীকান্ত গুপ্ত (জন্ম: ১৩ জানুয়ারি ১৮৮৯ - মৃত্যু: ৭ ফেব্রুয়ারি ১৯৮৪) একজন ব্রিটিশ বিরোধী স্বাধীনতা সংগ্রামী এবং বিশিষ্ট প্রবন্ধ লেখক ।  নলিনীকান্ত বর্তমান বাংলাদেশের ফরিদপুরের বাসিন্দা ছিলেন । তাঁর পিতার নাম রজনীকান্ত । নলিনীকান্ত পিতার কর্মক্ষেত্র রংপুরের নীলফমারীতে বিদ্যালয়ের শিক্ষা লাভ করেন । ১৯০৪ খ্রিস্টাব্দে কলকাতা প্রেসিডেন্সি কলেজে ভর্তি হন ।   বিপ্লবী জীবন  বিপ্লবী গুপ্ত সমিতির সংস্পর্শে এসে তিনি ১৯০৭ খ্রিস্টাব্দে কলেজ ত্যাগ করে তিনি বারীন্দ্রকুমার ঘোষের মানিকতলা বোমা তৈরির কেন্দ্রে যোগ দেন । ২ মে ১৯০৮ খ্রিস্টাব্দে তিনি আলিপুর বোমা মামলায় গ্রেপ্তার হন । কিন্তু প্রমাণাভাবে এক বছর পরে ছাড়া পান ।   বিপ্লব পরবর্তী জীবন  আলিপুর জেলে থাকার সময়ে তিনি শ্রীঅরবিন্দের সংস্পর্শে আসেন এবং তাঁর আদর্শে অনুপ্রাণিত হন। জেল থেকে মুক্তি পেয়ে তিনি শ্রীঅরবিন্দ পরিচালিত ধর্ম এবং কর্মযোগিন পত্রিকার (ইংরেজি) কার্যালয়ে কাজ করার সময় থেকেই শ্রীঅরবিন্দের শিক্ষা গ্রহণ করেন । ১৯০৯ খ্রিস্টাব্দের নভেম্বর মাসে ধর্ম পত্রিকায় তাঁর প্রথম প্রবন্ধ স্বদেশী দীক্ষা প্রকাশিত হয় । শ্রীঅরবিন্দ পণ্ডিচেরী যাবার পর তিনিও ছয় মাস পরে মণীন্দ্রনাথ রায় ছদ্মনামে পণ্ডিচেরী চলে যান । এখানে তিনি সাহিত্যসাধনা এবং যোগসাধনা শুরু করেন । তিনি গ্রিক, লাতিন এবং ফরাসি ভাষাও শিক্ষা করেন । তিনি ৫২টি বাংলা বই, ৩৮টি ইংরেজি বই এবং ৫টি ফরাসি বই লিখেছিলেন । তাঁর সাত দশকের লেখার বিষয় ছিল সাহিত্য, শিল্প, বিজ্ঞান, ধর্ম, দর্শন, যোগ এবং সমাজনীতি । স্মৃতির পাতা গ্রন্থে তাঁর প্রথম জীবনের কথা, বাংলার বিপ্লব আন্দোলন এবং আশ্রমের প্রথম পর্বের বিষয় বিবৃত করেছেন । তিনি প্রাবন্ধিক হিসাবে বিখ্যাত হয়েছিলেন । তিনি শ্রীঅরবিন্দের সাবিত্রী কাব্যটি বাংলায় অনুবাদ করেছিলেন । ১৯২৬ খ্রিস্টাব্দ থেকে আজীবন পণ্ডিচেরী আশ্রমের সম্পাদক ছিলেন ।   তথ্যসূত্র   বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি প্রবন্ধকার বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:সমকালীন ভারতীয় দার্শনিক বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:বাঙালি হিন্দু বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৩-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:ভারতীয় বিপ্লবী বিষয়শ্রেণী:ফরিদপুর জেলার ব্যক্তি বিষয়শ্রেণী:২০শ শতাব্দীর অনুবাদক বিষয়শ্রেণী:ব্রিটিশ ভারতের বন্দি ও আটক
চাকলা ইউনিয়ন রাজশাহী বিভাগের পাবনা জেলার বেড়া উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :– ৪৯%। (২০০১ এর শিক্ষা জরীপ অনুযায়ী)  শিক্ষা প্রতিষ্ঠান   সরকারীপ্রাথমিক বিদ্যালয়: ৮টি  বে-সরকারী প্রাথমিক বিদ্যালয় ৩টি  উচ্চ বিদ্যালয় ১টি  মাদ্রাসা ২টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-  +চেয়ারম্যানগণের তালিকাক্রমিকনামমেয়াদকাল০১০২০৩০৪   আরও দেখুন    তথ্যসূত্র    বহিঃসংযোগ   বিষয়শ্রেণী:বেড়া উপজেলার ইউনিয়ন
বিলং টু হল এলজিবিটিকিউ কিশোর-কিশোরীদের একটি সংস্থা যা আয়ারল্যান্ডে ১৪ থেকে ২৩ বছর বয়সী তরুণদের জন্য কাজ করে। এটি একটি নিবন্ধিত দাতব্য সংস্থা এবং আয়ারল্যান্ডের শিক্ষা মন্ত্রণালয় কর্তৃক সমর্থিত। এই সেবাটি ২০০৩ সালের মার্চ মাসে প্রতিষ্ঠিত হয়।  ২০১১ সালের জুন মাসে এই সংস্থাটি ইউরোপীয় শরণার্থী তহবিল থেকে অর্থ সহায়তা পায়, যা তাদের যৌন পরিচয় সংক্রান্ত নিপীড়নের কারণে আয়ারল্যান্ডে আশ্রয়প্রার্থী তরুণ শরণার্থীদের সহায়তা প্রদানে সক্ষম করে। ২০১২ সালের জানুয়ারিতে, জাতিসংঘ শরণার্থী কমিশনের আয়ারল্যান্ড অফিসের প্রধান সংস্থাটির এলজিবিটি শরণার্থীদের সহায়তার কাজের প্রশংসা করেন এবং একে "বিশ্বমানের একটি সেরা চর্চার মডেল" হিসেবে আখ্যায়িত করেন।  ইতিহাস বিলং টু-এর উৎপত্তি হয় ডাবলিন ভিত্তিক একটি প্রাক্তন কিশোর-কিশোরী সংগঠন আউটইউথ থেকে, যা গে সুইচবোর্ড ডাবলিনের সহায়তায় স্বেচ্ছাসেবকদের দ্বারা পরিচালিত হতো। স্বেচ্ছাসেবীদের দ্বারা পরিচালিত হওয়ায় এটির কার্যক্রম অনেক সময় অনিয়মিত ছিল। আউটইউথ-এর শেষ কয়েক বছরে, তারা অন্যান্য এলজিবিটি সংগঠন এবং ডাবলিন শহরের কিশোর সেবা বোর্ডের সঙ্গে একটি নতুন প্রকল্পের জন্য তহবিলের সন্ধানে কাজ করে। প্রকল্পটি শিক্ষা মন্ত্রণালয় থেকে অর্থ সহায়তা লাভ করে এবং বিলং টু ২০০৩ সালের মার্চে গঠিত হয়।  গোষ্ঠীসমূহ ডাবলিন ১৮ বছরের নিচে: ১৪ থেকে ১৭ বছর বয়সীদের জন্য। ইনডিভিজুয়ালিটি: ১৪ থেকে ২৩ বছর বয়সী ট্রান্স বা সংশয়ীদের জন্য। ১৮ বছরের বেশি: ১৮ থেকে ২৩ বছর বয়সীদের জন্য। লেডিবার্ডস: ১৪ থেকে ২৩ বছর বয়সী সমকামী, উভকামী, ট্রান্স বা নন-বাইনারি নারীদের জন্য।  আরও দেখুন  আয়ারল্যান্ডে এলজিবিটি অধিকার  তথ্যসূত্র  বহিঃসংযোগ BeLonG To — অফিসিয়াল ওয়েবসাইট  বিষয়শ্রেণী:আয়ারল্যান্ডভিত্তিক এলজিবিটিকিউ সংগঠন বিষয়শ্রেণী:আয়ারল্যান্ডভিত্তিক এলজিবিটিকিউ কিশোর সংগঠন
সিন্নার () ভারতের মহারাষ্ট্র রাজ্যের নাশিক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫১ মিটার (২১৩৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিন্নার শহরের জনসংখ্যা হল ৩১,৭২৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে সিন্নার এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
পামিন লেপচা সিকিমের একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৩,৮০৭ ভোটের ব্যবধানে সিকিম ডেমোক্রেটিক ফ্রন্টের শেরিং ওয়াঙ্গি লেপচাকে পরাজিত করেছেন।   শিক্ষাজীবন  তিনি ২০০৮ সালে সিকিম মণিপাল ইনস্টিটিউট অফ টেকনোলজি থেকে এমবিএ ডিগ্রি অর্জন করেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পাকিয়ং জেলার ব্যক্তি বিষয়শ্রেণী:১৯৮৫-এ জন্ম বিষয়শ্রেণী:সিকিম বিধানসভার নারী সদস্য বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি
আজরা ফজল পেচুও (; জন্ম ২১ ফেব্রুয়ারি ১৯৫৩) হচ্ছেন একজন পাকিস্তানি রাজনীতিবিদ যিনি ১৯ আগস্ট ২০১৮ সাল থেকে সিন্ধু প্রদেশের স্বাস্থ্য ও জনসংখ্যা কল্যাণ বিষয়ক প্রাদেশিক মন্ত্রী হিসেবে দায়িত্ব পালন করছেন। তিনি আগস্ট ২০১৮ থেকে সিন্ধু প্রাদেশিক পরিষদ-এর একজন সদস্য। ২০০২ থেকে ২০১৮ সালের মে মাস পর্যন্ত তিনি পাকিস্তান জাতীয় সংসদ এর একজন সদস্য ছিলেন।   প্রারম্ভের জীবন ও শিক্ষা  ১৯৫৩ সালের ২১ই ফেব্রুয়ারি পেচুও জন্মগ্রহণ করেন।  তিনি পেশায় একজন চিকিৎসক এবং ডাউ ইউনিভার্সিটি অফ হেলথ সায়েন্সেস থেকে তিনি এমবিবিএস ডিগ্রি অর্জন করেছেন।  রাজনৈতিক কর্মজীবন   পাকিস্তানের সাধারণ নির্বাচন, ২০০২-এ তিনি এনএ -২১৩ (নওয়াবশাহ -১) আসন থেকে পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় সংসদে নির্বাচিত হন। তিনি ৭৫,২৩৭ ভোট পান এবং পাকিস্তান মুসলিম লিগ (কিউ) (পিএমএল-কিউ) এর প্রার্থী সৈয়দ জাহিদ হুসেইন শাহকে পরাজিত করেন।  ২০০৭ সালে বেনজির ভুট্টো হত্যাকাণ্ডের আগে তিনি জনপ্রিয় রাজনীতিবিদ ছিলেন না। হত্যাকান্ডের ঘটনার পর, তিনি শহিদ জুলফিকার আলী ভুট্টো বিজ্ঞান ও প্রযুক্তি ইনস্টিটিউট-এর চ্যান্সেলর হন।  পেচুও পাকিস্তানের সাধারণ নির্বাচন, ২০০৮-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন। তিনি ১০৮,৪০৪ ভোট পান এবং পাকিস্তান মুসলিম লিগ (এফ) (পিএমএল-এফ) এর প্রার্থী সৈয়দ জাহিদ হুসেইন শাহকে পরাজিত করেন।  পেচুও পাকিস্তানের সাধারণ নির্বাচন, ২০১৩-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন। তিনি ১১৩,১৯৯ ভোট পান এবং মুত্তাহিদা কওমী আন্দোলন (এমকিউএম) এর প্রার্থী ইনায়েত আলী রিন্দকে পরাজিত করেন।  পাকিস্তানের সাধারণ নির্বাচন, ২০১৮-এ তিনি পিএস-৩৭ (শহীদ বেনজিরাবাদ-১) হতে পিপিপির প্রার্থী হিসেবে সিন্ধু প্রাদেশিক পরিষদের সদস্য নির্বাচিত হন।  ২০১৮ সালের ১৯ই আগস্ট, সিন্ধুর মুখ্যমন্ত্রী সৈয়দ মুরাদ আলী শাহের মন্ত্রীসভায় সিন্ধু প্রদেশের প্রাদেশিক স্বাস্থ্য মন্ত্রী ও পাশাপাশি অতিরিক্ত হিসেবে সিন্ধু প্রদেশের প্রাদেশিক জনসংখ্যা কল্যাণ মন্ত্রী নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:জারদারি পরিবার বিষয়শ্রেণী:পাকিস্তান পিপলস পার্টির এমপিএ বিষয়শ্রেণী:সিন্ধু প্রাদেশিক পরিষদের সদস্য ২০১৮-২৩ বিষয়শ্রেণী:পাকিস্তানি রাজনীতিবিদ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান পিপলস পার্টির এমপিএ (সিন্ধু) বিষয়শ্রেণী:সিন্ধু প্রাদেশিক পরিষদের সদস্য ২০১৮-২০২৩
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    অপসারণ। ~ মহীন (আলাপ) ০৪:১৫, ২৪ নভেম্বর ২০১৬ (ইউটিসি) বায়তুল ফালাহ জামে মসজিদ   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো মসজিদ না।  Arian Writing   আলাপ ১৮:৪৩, ১৯ নভেম্বর ২০১৬ (ইউটিসি)  কারণ গুরুত্ববহ কিছুর উল্লেখ নিবন্ধে নাই। প্রত্নতাত্ত্বিক বা স্থাপত্য গুরুত্ব দৃশ্যমান না হওয়ায় অপসারণ করা সঙ্গত। --Intakhab (আলাপ) ১৯:১০, ১৯ নভেম্বর ২০১৬ (ইউটিসি)  দ্রুত অপসারণ যোগ্য।--মাসুম-আল-হাসান রকি (আলাপ) ১৮:৪১, ২০ নভেম্বর ২০১৬ (ইউটিসি)  --রাফায়েল রাসেল (আলাপ) ০৫:২০, ২৩ নভেম্বর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রোলিং স্টোন () মার্কিন দ্বিসাপ্তাহিক ম্যাগাজিন, যেটি জনপ্রিয় সংস্কৃতির উপর প্রাধান্য দিয়ে থাকে। ১৯৬৭ সালে সান ফ্রান্সিসকোতে জ্যান ওয়েনার, যিনি প্রতিষ্ঠাকালীন সময় থেকে এখনো পর্যন্ত ম্যাগাজিনটির প্রকাশক, এবং সঙ্গীত সমালোচক রাল্ফ জে. গ্ল্যাসন সহযোগে ম্যাগাজিনটি প্রতিষ্ঠিত হয়। এটি সর্বপ্রথম এর বাদ্যযন্ত্র কভারেজ এবং হান্টার এস থম্পসনের রাজনৈতিক প্রতিবেদনের জন্য পরিচিতি লাভ করতে সক্ষম হয়। ১৯৯০-এর দশকে, ম্যাগাজিনটি যুব-কর্মমুখী টেলিভিশন অনুষ্ঠান, চলচ্চিত্র অভিনেতা এবং জনপ্রিয় সঙ্গীতে আগ্রহী তরুণ পাঠকদের প্রাধান্য দিতে শুরু করে। সাম্প্রতিক বছরগুলিতে, ম্যাগাজিনটি পুনরায় এর বিষয়বস্তুর ঐতিহ্যগত মিশ্রণ চর্চা করতে শুরু করেছে।  রোলিং স্টোন প্রেস, ম্যাগাজিন সংশ্লিষ্ট বই ও অন্যান্য মৃদ্রণের প্রকাশনা।  ইতিহাস ১৯৭০-এর দশকে, রোলিং স্টোন রাজনৈতিক কভারেজের পাশাপাশি একটি ছাপ তৈরি করতে প্রচেষ্টা চালায়, গনজো সাংবাদিক হান্টার এস থম্পসনের লেখা রাজনৈতিক অংশের মধ্য দিয়ে। থম্পসন প্রথম রোলিং স্টোন'''র পাতায় তার সবচেয়ে বিখ্যাত কাজ ফিয়ার অ্যান্ড লোথিং ইন লাস ভেগাস'' প্রকাশ করেন, যেখানে তিনি ২০০৫ সালে তার মৃত্যুর আগে পর্যন্ত অবদানকারী সম্পাদক ছিলেন। ১৯৭০-এর দশকে, ম্যাগাজিনটি ক্যামেরন ক্রো, লেস্টার ব্যাঙ্স, জো ক্লেইন, জো এস্স্ফারহাস, প্যাট্টি স্মিথ এবং পি. জে. ও'রুরকে সহ অনেক বিশিষ্ট লেখকগণের কর্মজীবন শুরু করতে সাহায্য করেছে। এই সময়ে ম্যাগাজিনটির সংকলনে বেশকয়েকটি জনপ্রিয় গল্প অর্ন্তভূক্ত হয়েছে, যার মধ্যে রয়েছে প্যাটি হেরস্ট অপহরণ ওডিসি। একটি সাক্ষাৎকার, যেখানে তিনি তার ব্যাপক সংখ্যক সহকর্মীদের জন্য বক্তব্য রাখেন, বলেন যে, তিনি নিজ কলেজ প্রাঙ্গনে প্রাথমিক আগমনের পর ম্যাগাজিনটির প্রথম সংখ্যা কিনেছিলেন, এবং একে একটি "উত্তরণ রাইট" হিসাবেও বর্ণনা করেন।  প্রচ্ছদ  কিছু শিল্পী একাধিকবার রোলিং স্টোন প্রচ্ছদে উপস্থাপিত হয়েছেন, এবং এই আলোকচিত্রের কয়েকটি ক্রালক্রমে আইকন হিসেবে পরিণত হয়ে উঠেছে। উদাহরণ স্বরূপ, দ্য বিটল্‌স, পৃথকভাবে বা ব্যান্ড হিসাবে এযাবৎ ৩০ বারের অধিক প্রচ্ছদে উপস্থাপিত হয়েছে। নিচে প্রথম দশটি সংখ্যার প্রচ্ছদে উপস্থিত ব্যক্তি বা দল ক্রালক্রমে দেয়া হল:   জন লেনন  টিনা টার্নার  দ্য বিটল্‌স  জিমি হেন্ডরিক্স, ডোনোভান এবং ওটিস রেডিং  জিম মরিসন  জানিস জেপলিন  জিমি হেন্ডরিক্স  মন্টেরি পপ ফেস্টিভ্যাল  জন লেনন ও পল ম্যাককার্টনি  এরিক ক্ল্যাপটন  টিকা  পাদটিকা  আরো পড়ুন     বহিঃসংযোগ         বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:১৯৬৭-এ প্রতিষ্ঠিত ম্যাগাজিন বিষয়শ্রেণী:নিউ ইয়র্ক সিটির ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:মার্কিন যুক্তরাষ্ট্রের সঙ্গীত ম্যাগাজিন বিষয়শ্রেণী:মার্কিন যুক্তরাষ্ট্রের রাজনৈতিক ম্যাগাজিন বিষয়শ্রেণী:বহুভাষিক ম্যাগাজিন
ঝাং ইয়ংলিয়ান ( ; জন্ম ফেব্রুয়ারি ১৯৩৫), যিনি ইয়ং-লিয়ান ঝাং নামেও পরিচিত, তিনি হলেনএকজন চীনা আণবিক জীববিজ্ঞানী এবং এন্ডোক্রিনোলজিস্ট। তিনি সাংহাই ইনস্টিটিউট অফ বায়োকেমিস্ট্রি অ্যান্ড সেল বায়োলজির অন্তর্গত সাংহাই কী ল্যাবরেটরি ফর মলিকুলার অ্যান্ড্রোলজির অধ্যাপক ও প্রতিষ্ঠাতা পরিচালক এবং চাইনিজ একাডেমি অফ সায়েন্সেসের সদস্য।   জীবনী  ঝাং ১৯৩৫ সালের ফেব্রুয়ারিতে সাংহাইতে জন্মগ্রহণ করেছিলেন। ১৯৫৭ সালে ফুদান বিশ্ববিদ্যালয়ের রসায়ন বিভাগ থেকে স্নাতক হওয়ার পর, তিনি চাইনিজ একাডেমি অফ সায়েন্সেসের সাংহাই ইনস্টিটিউট অফ বায়োকেমিস্ট্রি অ্যান্ড সেল বায়োলজিতে যোগ দেন। পরবর্তী ২০ বছর তিনি পরিচালক ঝাং ইউডুয়ান () এর অধীনে বিকিরণ জীববিদ্যা নিয়ে গবেষণা করার জন্য একটি উচ্চ শ্রেণীবদ্ধ জাতীয় প্রতিরক্ষা প্রোগ্রামে কাজ করেছিলেন এবং বাইরের বিশ্বের কাছে কার্যত অজানা ছিলেন।  ১৯৭৮ সাল থেকে, তিনি নিজের গবেষণা স্টেরয়েড হরমোনের উপর দৃষ্টি নিবদ্ধ করেছেন। তিনি ১৯৮৩ সালে ইংল্যান্ডের লন্ডনে যান এবং ইম্পেরিয়াল ক্যান্সার রিসার্চ ফান্ড (আইসিআরএফ) এর আণবিক এন্ডোক্রিনোলজি গবেষণাগারে দুই বছর কাজ করেন। চীনে ফিরে আসার পর, তিনি মার্কিন যুক্তরাষ্ট্র, ইউরোপ, অস্ট্রেলিয়া এবং হংকং-এর একাধিক বিশ্ববিদ্যালয়ের সাথে সহযোগিতামূলক কর্মসূচিতে অংশ নেন।  ঝাংকে স্টেরয়েড হরমোন গবেষণায় অগ্রগামী হিসেবে বিবেচনা করা হয়, বিশেষ করে এন্ড্রোজেন কীভাবে ইউক্যারিওটিক ট্রান্সক্রিপশন নিয়ন্ত্রণ করে তার প্রক্রিয়ার উপর দৃষ্টি নিবদ্ধ করে তাঁকে অগ্রণী মানা হয়। তিনি আবিষ্কার করেছিলেন যে নতুন জিন বিন১বি শুক্রাণুর নড়াচড়া শুরু করাতে পারে এবং এটি অ্যান্টিমাইক্রোবিয়াল কাজ করে, এই ধরনের প্রথম জিন এপিডিডাইমিসে পরিচিত। তাঁর গবেষণার ফলাফল সায়েন্স জার্নালে প্রকাশিত হয়েছিল। ২০০৭ সালে, তিনি জেনেটিক পদ্ধতি ব্যবহার করে শুক্রাণুর প্রজন্ম এবং পরিপক্কতা অধ্যয়ন করার উদ্দেশ্যে আণবিক এন্ড্রোলজির জন্য সাংহাই কী ল্যাবরেটরি প্রতিষ্ঠা করেন।   সম্মান ও স্বীকৃতি  ঝাং ২০০১ সালে চীনা বিজ্ঞান অ্যাকাডেমির (সিএএস) একজন শিক্ষাবিদ নির্বাচিত হন। তিনি রাজ্য প্রাকৃতিক বিজ্ঞান পুরস্কার (দ্বিতীয় শ্রেণী), সিএএস প্রাকৃতিক বিজ্ঞান পুরস্কার (প্রথম শ্রেণি), এবং জীবন বিজ্ঞানের জন্য হো লিউং হো লি পুরস্কার জিতেছেন।   তথ্যসূত্র   বিষয়শ্রেণী:চীনা একাডেমি অফ সাইন্সের সদস্য বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:সরলীকৃত চীনা ভাষার লেখা থাকা নিবন্ধ
শকুন্তলা রেলওয়ে বা শকুন্তলা রেলপথ কিলিক-নিক্সন অ্যান্ড কোম্পানি ১৯০৩ সালে   তৈরি করে। ১৯১০ সালে প্রথমে গ্রেট ইন্ডিয়ান পেনিনসুলা রেলওয়ে কোম্পানি(জিআইপিআরসি), পরে ১৯১৩ সালে জিআইপিআরসি-এর শাখা সেন্ট্রাল প্রভিন্স রেলওয়ে কোম্পানি (সিপিআরসি)-র হাতে তা হস্তান্তরিত হয়। স্বাধীনতার পর ১৯৫১ সালে সমস্ত বেসরকারি রেল কোম্পানিই ভারতীয় রেলের আওতায় চলে আসে। ব্যতিক্রম শুধুমাত্র শকুন্তলা রেল। কোনও এক অজ্ঞাত কারণে আজও এই রেল রয়েছে বেসরকারি মালিকানাতেই। ফলে ভারতের মধ্যে হয়েও ভারতীয় রেলের অন্তর্ভুক্ত নয় এই রেল। আজও এটি সিপিআরসি-র অধীনে। যা আবার ব্রিটিশ কোম্পানি কিলিক-নিক্সনের হাতে। শকুন্তলা রেল গিয়ে মিশেছে মুম্বই-নাগপুর-কলকাতা ব্রড গেজ লাইনের সঙ্গে। সেই সময় মুম্বই বন্দর থেকে ম্যানচেস্টারের কাপড় শিল্পের জন্য পাঠানো হতো প্রচুর পরিমাণ তুলো। অমরাবতী জেলা থেকে তুলো নিয়ে যাওয়ার কাজেই প্রধানত ব্যবহৃত হত এই রেল লাইন। ১৯২১ সালে ম্যানচেস্টারে তৈরি একটি জেডডি স্টিম ইঞ্জিন চলত এই লাইনে। ৭০ বছর পর ১৯৯৪-এর ১৫ এপ্রিল পুরনো ইঞ্জিনের বদলে একটি ডিজেল ইঞ্জিন আনা হয় শকুন্তলা রেলের জন্য। বর্তমানে মধ্য রেলের ভুষওয়াল ডিভিশনের মধ্যে রয়েছে এই শকুন্তলা রেল। কিন্তু মুর্তাজাপুর থেকে যাবতমল(১১৩ কিমি) এবং মুর্তাজাপুর থেকে আচলপুর (৭৬ কিমি) শকুন্তলা রেলের এই মোট ১৮৯ কিমি পথ আজও রয়েছে সিপিআরসি-র আওতায়।  তথ্যসূত্র  বিষয়শ্রেণী:ভারতীয় রেল বিষয়শ্রেণী:বিদর্ভ বিষয়শ্রেণী:ভারতের অবলুপ্ত রেল সংস্থা